Voyager (interneto naršyklė)

Voyager – interneto naršyklė, skirta AmigaOS. Buvo kuriama „VaporWare“ kompanijos.

Voyager palaikė HTML 3.2 ir iš dalies HTML 4, JavaScript, CSS, SSL.

Naršyklė buvo pritaikyta ir MorphOS operacinei sistemai.

1999 m. gegužės mėn. Oliver Wagner leidiniui „Amiga Format“ papasakojo apie planuojamą išleisti Voyager 3 naršyklės versiją. Kaip nurodė O. Wagner, ši versija palaikysianti JavaScript, DOM (pagal Internet Explorer modelį) bei CSS.Amiga Format News, "Voyager 3 features announced", Amiga Format, June 1999 (issue 124), 11 Naujoji Voyager 3 versija buvo įvertinta daugiausia palankiai, „Amiga Format“ pažymėjo, kad naršyklė sparčiai vykdanti JavaScript ir atvaizduojanti lenteles, tačiau kritiškai įvertino naršyklės spausdinimo funkciją bei pasenusią dokumentaciją.Richard Drummond, "Voyager3", Amiga Format, March 2000 (issue 134), 38

2017 m. naršyklės išeitinis kodas buvo išleistas pagal GPL licenciją. Tai padaryta po naršyklės autoriaus Oliver Wagner mirties 2016 m.„Voyager is now under GPL – Was one of Amiga’s most Advanced web browsers“ , Amitopia, 2017-10-20. Nuoroda tikrinta 2021-03-17.

 Išnašos 

Kategorija:Naršyklės